NaiveNeuron/SloPal huggingface dataset:
P. Paška, predseda NR SR: (2010-01-20):
(Hlasovanie.) 128 prítomných, všetci boli za. Konštatujem, že sme schválili vládny návrh novely zákona č. 98/2004 Z. z. o spotrebnej dani z minerálneho oleja. Pán poslanec Pelegrini, bude uvádzať v druhom čítaní hlasovanie o vládnom návrhu zákona č. 25 o elektronickom výbere mýta, tlač 1446. (Hlasovanie o vládnom návrhu zákona, ktorým sa mení a dopĺňa zákon č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov , tlač 1446.)
Kollár, Boris, predseda NR SR (2023-03-22):
Prosím, prezentujme sa a hlasujeme. (Hlasovanie.) Prítomných 135 poslancov, za 101, proti 3, zdržalo sa 25, 6 nehlasovali. Konštatujem, že sme tento návrh schválili. Budeme pokračovať v hlasovaní v prvom čítaní o návrhu poslancov Karahutu, Lukáča a Svrčeka na vydanie zákona o zmene a doplnení niektorých zákonov v oblasti ochrany životného prostredia v súvislosti s reformou stavebnej legislatívy. Je to tlač 1505, bod 44 schváleného programu. Spravodajcom je člen navrhnutého gestorského výboru pre pôdohospodárstvo a životné prostredie poslanec Ján Szőllős. Prosím ho, aby hlasovanie uviedol. (Hlasovanie o návrhu poslancov Národnej rady Slovenskej republiky Miloša Svrčeka, Jaroslava Karahutu a Jozefa Lukáča na vydanie zákona o zmene a doplnení niektorých zákonov v súvislosti s reformou stavebnej legislatívy , tlač 1505.)
Mazurek, Milan, poslanec NR SR (2020-10-13):
Pán poslanec Kazda, vy ste síce z SaS, ale ja som mal pocit, že počúvam opozičného politika. A hovorili ste fakticky a hovorili ste správne. Čiže ja som nesmierne rád, že tieto kritické hlasy zaznievajú aj v rámci samotnej vládnej koalície, pretože hlavne tá časť, kde ste hovorili o tom, že ten lockdown vôbec nie je namieste a že vychádza z úplne buď nepresných, alebo absentujúcich údajov, bola prakticky správna. Pretože sami to všetci vidíme, ja mám mailovú schránku plnú tisícov a tisícov mailov od zúfalých ľudí, majiteľov reštaurácií, fitnescentier, hotelov, jednoducho penziónov, tí ľudia prichádzajú o všetko. A potom čítajú na statuse Igora Matoviča, že on sa vlastne len teraz, včera alebo predvčerom, prvýkrát stretol s ministrami kompetentnými k tomu, aby prijali nejaké opatrenia v rámci pomoci týmto ľuďom, že vláda nič nemá pripravené. Tak potom, samozrejme, že tu nevychádzajú z nejakých dát. Samotná vláda argumentovala, že pri 75-percentnej a viac naplnenosti nemocníc vyhlási núdzový stav. Kde je tá 75-percentná naplnenosť? Nielenže táto vláda dáta nemá, nezbiera ich, nedisponuje nimi, ešte aj samotné vlastné pandemické plány jednoducho trhá, porušuje, robí si z nich srandu. Ako ľudia majú veriť takejto vláde a ako sa majú spoliehať na to, že budú mať ešte v budúcnosti z čoho žiť? Pretože jedna vec sú negatíva, nebezpečenstvá vyplývajúce z nejakého vírusu, ktorý môže byť pre zopár ľudí smrteľný a nebezpečný, ale je niečo úplne iné, keď pripravíte o robotu desaťtisíce ľudí a necháte ich vyhodiť na podlahu. Poslancom vládnej koalície sa to hovorí ľahko, každý jeden z tých ľudí, ktorým hovoríte, vydržíme, zvládneme to, my to jednoducho nejak prečkáme, by sa tiež hovorilo takto ľahko, keby mali 4 500 mesačne. Lenže im dáte 200 eur mesačne a poviete im, žite z toho. A toto je presne to, čo robíte aktuálne, likvidujete Slovensko. Čiže ja som rád, že ste to aspoň jemne trochu povedali.
Baránik, Alojz, poslanec NR SR (2019-11-28):
Ďakujem pekne. Tak ja by som vlastne nadviazal na tú debatu, ktorú pán kolega Tittel vlastne svojou odpoveďou, v ktorej pokračoval, svojou odpoveďou a budem tiež reagovať na to, čo hovoril Jozef Mihál. No, ja s týmto nejak tak prichádzam do styku, keď radím spoločnostiam alebo mojim klientom v tom, že ako a čo môžu urobiť podľa nielen slovenských, ale aj európskych predpisov, ktoré jednoznačne hovoria, že závislú prácu nie je možné vykonávať v obchodnoprávnom vzťahu. A čo ten živnostník je? To je obchodno-právny vzťah. A na to je fúra európskych rozhodnutí, ktoré jednoznačne stoja nad rozhodnutiami kohokoľvek, akýchkoľvek orgánov národných. A teda mne sa zdá, že keď typicky som mal na mysli nejaký, nejaký futbalista, tak ten jednoznačne musí pracovať podľa pokynov svojho zamestnávateľa. A si myslím, že to prirovnanie s umelcom, že dosť pokrivkáva, pretože charakteristika umeleckej práce je práve tá osamotenosť, ten výkon, ktorý spočíva v tom, že, že ten umelec ten svoj nejaký výtvor musí v tom svojom vnútre nejak vytvoriť, a to je diametrálne odlišné od toho, keď futbalista pracuje podľa pokynov svojho trénera a chodí na tréningy v stanovený čas a, a tak ďalej. Takže si naozaj myslím, že akokoľvek sme pro podnikateľov, tak si myslím, že... (Prerušenie vystúpenia časomerom.)
Kollár, Boris, predseda NR SR (2020-07-07):
Prosím členov ústavnoprávneho výboru do zasadačky 132. Vážené kolegyne, vážení kolegovia, predbežne dávame prestávku 30 minút. Pevne verím, že to stihneme. Ďakujem. (Prestávka.) (Po prestávke.)
Šeliga, Juraj, podpredseda NR SR (2020-05-20):
Ďakujem pekne, pán spravodajca. Otváram všeobecnú rozpravu, do ktorej som nedostal žiadnu písomnú prihlášku. Pýtam sa, kto sa chce do rozpravy prihlásiť ústne. Ďakujem. Uzatváram, uzatváram možnosť prihlásiť sa do rozpravy ústne. Ako prvý vystúpi pán poslanec Blanár, nech sa páči.
B. Bugár, podpredseda NR SR: (2002-02-12):
J. Cuper, poslanec: ... bude v Budapešti dávať v budúcnosti...
Halgašová, Jarmila, poslankyňa NR SR (2020-04-24):
Pán poslanec, ako sa hospodári, keď ste dostali plnú špajzu? Napriek tomu ste ale prijímali také opatrenia, ktoré likvidovali podnikateľov, ktorých SMER a vaši úžasní partneri berú stále ako nekonečný zdroj peňazí. Likvidovali ste najmä malých podnikateľov, stredných podnikateľov, poľnohospodárov a potravinárov a práve cez šróbovaný Zákonník práce, cez rôzne povinné príplatky za sviatky, nadčasy v noci, ale na druhej strane ste dávali priehrštím obrovské peniaze našim, teda vašim ľuďom, ako napríklad pani grófka Rošková. Neviem, či ste vaše opatrenia mali vopred analyzované, ale každá jedna novela Zákonníka práce podnikateľov za-bo-le-la. A teraz, keď je problém s pracovnou silou v dôsledku pandémie, sa v plnej nahote prejavia vaše opatrenia, pretože nebude mať kto pracovať na poliach, lebo so sezónnou prácou ste urobili veľký problém. Zlikvidovali ste možnosť pracovať lokálnym ľuďom a ako na podnose ste túto možnosť dali agentúram pre zahraničných ľudí. Takže, áno, našou prioritou bude naprávať aj Zákonník práce, aby mal kto pracovať na našich poliach a aby sme mali čo na našich pultoch, aby sme mali čo jesť.
Kučerová, Viera, poslankyňa NR SR (2013-02-05):
Ďakujem. Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, ďalej, aby za gestorský výbor určila Ústavnoprávny výbor Národnej rady Slovenskej republiky s tým, že určený gestorský výbor prerokuje návrh zákona v druhom čítaní do 32 dní od prerokovania návrhu zákona v Národnej rade Slovenskej republiky v prvom čítaní.
Kyselica, Lukáš, poslanec NR SR (2022-02-15):
Pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje návrh zákona do 32 dní od jeho prerokovania v prvom čítaní.
Laurenčík, Milan, podpredseda NR SR (2021-12-07):
Pán poslanec Stanislav Mizík s faktickou poznámkou, nech sa páči.
Viskupič, Marián, poslanec NR SR (2020-06-03):
Ďakujem pekne za slovo, pán predsedajúci. Ja začnem asi od konca. Pán kolega Valášek, veľmi pekne ďakujem za tvoje slová. Áno, je jasné, slovenská ekonomika bude musieť diverzifikovať, tá závislosť, silná závislosť na priemyselnej produkcii a špeciálne tej automobilovej sa ukazuje ako veľká slabina, takže úplný súhlas. A každá kríza je teda, tak ako si povedal, nielen hrozba, ale aj príležitosť. Zároveň presne tie, teda pomoc, ktorá vie prísť z EÚ, bude viazaná na reformy. Takže v podstate tá príležitosť je, že Slovensko má možno historickú šancu diverzifikovať našu ekonomiku a posunúť sa skutočne dopredu. Kolegyňa, kolegynka Zitka Pleštinská, ďakujem pekne za slová. Aj ja som, bol som rád, že som teda bol na rokovaní aj európskeho výboru včera a myslím si, že takto nejak by to malo byť, tak sme aj s kolegom Valáškom dohodnutí, že to sú témy, ktoré sa veľmi prelínajú a je dobré spolupracovať na nich z oboch pohľadov – aj z toho európskeho, aj z toho finančného. A ja ešte stále dodávam, že aj ekonomického, samozrejme. Pán poslanec Mazurek, veľmi pekne ďakujem za upozornenie. Áno, samozrejme, ešte raz to chcem, aby to jasne zaznelo. Dlh na každého jedného Slováka je 9-tisíc euro. Pardon, ak som povedal miliónov, bol to omyl a ospravedlňujem sa. No áno, samozrejme, súhlasím aj s tým a hovoril som to aj v prejave, musíme otvárať ekonomiku, my sa musíme pridať ku ostatným krajinám, ktoré už štartujú, my sa nemôžme stať ostrovom nejakého, nejakej izolácie, ale myslím, že sa to deje a musí sa to diať ešte aj rýchlejšie. Takže áno, v tomto súhlas. Pán poslanec Ferenčák, no, máme nejakú históriu, my máme nejaké, na základe niečoho proste sme začali pracovať a fakt je ten a možno som na začiatku plakal, ale áno, tých 10 mld. eur za posledných osem rokov vlády SMER-u, to bolo to zvýšenie... (Prerušenie vystúpenia časomerom.)
Grendel, Gábor, podpredseda NR SR (2021-02-25):
Pán Poslanec Šudík.
Hlina, Alojz, poslanec NR SR (2014-11-08):
Ďakujem veľmi pekne. Ja som zvedavý teda na tú pani Zmajkovičovú, či ju pustíte alebo nepustíte, alebo či ste sa s ňou dohodli, alebo nedohodli. My sa teraz asi presunieme do iného, už teda pôjdeme do ústneho, už sa to asi preklopí. Dovoľte mi uviesť takú, ja nechcem to, že zhrnúť, ale takú situáciu, že čo sa stalo, alebo ako to tu máme. Ono, keď Marx zomieral, neviem, ktorí viete, keď Marx zomieral, povedal: už nie som marxista. Len, viete, on to síce si uvedomil, že to, čo hovoril, boli bludy, ale koľko pohrobkov tu po sebe nechal! A my sa tu s nimi musíme trápiť, hej. To je naozaj. A to odhalenie, to kolegovia to tu dobre povedali, všetko je na niečo dobré. Takže vieme, s kým máte tú česť. A ja skončím, mám pocit, že sa to aj hodí. Aj konečne tým ľuďom, ktorí teda vás tam ako snajperi ostreľujú z ľavého krídla. Kanibali chytia troch premiérov, anglického, nemeckého a slovenského. Keď ich zjedia, sa pýtajú. No, ten anglický, samá šľacha, nič moc. Ten nemecký, ten samý tuk, nič moc. A ten slovenský? A kanibali hovoria: „My sme si pochutili. Maslo na hlave, chrbtica žiadna a v zadku sme našli ďalších troch.“ (Smiech v sále.) A to je presne to. To sú presne tí traja snajperi, ktorí tu sú a strieľajú. A že sa, že ich hanba nešibuje cez celú sálu, že čo vlastne sú schopní vypotiť. Keby si to, a možno to raz niekto urobí, že to skolektuje, viete, a potom to naviaže na to, že čo vlastne si niekto, možno ráta s tým, že to nikto neurobí. Ale raz to niekto urobí, že to pospája, a potom zistíme, že s kým máme tú česť.
Pellegrini, Peter, predseda NR SR (2015-09-25):
Prezentujme sa a hlasujme o tom, že prerokujeme tento návrh zákona v druhom čítaní. (Hlasovanie.) Prítomných 121 poslancov, za hlasovalo 120 poslancov, zdržal sa 1 poslanec. Konštatujem, že sme sa uzniesli na tom, že tento návrh zákona prerokujeme v druhom čítaní.
Droba, Juraj, poslanec NR SR (2011-04-05):
Dajte, prosím, hlasovať o návrhu uznesenia, ktorým Národná rada vymenúva za vedúceho Stálej delegácie Národnej rady Slovenskej republiky v OECD poslanca Maroša Kondróta a za jej členov poslancov Ivana Štefanca, Jozefa Kollára, Antona Marcinčina, Lászlóa Solymosa a Jána Mikolaja.
Droba, Juraj, poslanec NR SR (2011-02-10):
Ide konkrétne o zákon o celoživotnom vzdelávaní a zákon o živnostenskom podnikaní. Za hlavný problém považujem, že aj keď sa o probléme všeobecne viac ako dvadsať rokov vedelo, doposiaľ nikto nenašiel mechanizmus na to, aby boli tieto dva zákony aj vymáhané a aby boli vyrubované postihy. Pritom je to naozaj jednoduché. Stačí, ak mestská polícia predvedie počas najbližšej sezóny troch až štyroch čiernych sprievodcov, toto sa veľmi rýchlo medzi touroperátormi rozšíri. Takýto jednoduchý krok obratom výrazne zníži percento prehliadok miest sprievodcami bez platnej licencie. Obce a mestá získajú týmto do rúk nástroj na kontrolu činnosti prostredníctvom obecnej polície Tým pádom prispejú k zlepšovaniu situácie v cestovnom ruchu a zabránia neoprávnenému podnikaniu, ktoré doposiaľ de iure aj de facto nemalo byť ako postihované. Verím a dúfam, že dobrý a rozumný pozmeňujúci návrh kolegu Kolesíka podporíte rovnako ako ja. Ďakujem za pozornosť.
Blanár, Juraj, podpredseda NR SR (2022-11-08):
Pán poslanec Štefan Kuffa, môžete reagovať na faktické poznámky.
Paška, Pavol, predseda NR SR (2013-03-13):
Pán poslanec Hlina.
Blanár, Juraj, podpredseda NR SR (2023-05-25):
Pán poslanec Šefčík s procedurálnym návrhom?
Laššáková, Jana, podpredsedníčka NR SR (2014-02-07):
Aký máte procedurálny návrh, pán poslanec?
Šeliga, Juraj, podpredseda NR SR (2020-06-03):
S reakciou pán poslanec Kuffa.
Hrnčiar, Andrej, podpredseda NR SR (2018-03-26):
Pán poslanec Baránik.
Figeľ, Ján, podpredseda NR SR (2015-05-27):
Na vystúpenie pána poslanca Hlinu sú tri faktické. Nech sa páči, Helena Mezenská.
Košútová, Magda, poslankyňa NR SR (2015-11-12):
Ďakujem pekne. Teraz budeme hlasovať o bode 11 spoločnej správy s návrhom gestorského výboru uvedený bod neschváliť.
Zmajkovičová, Renáta, podpredsedníčka NR SR (2014-10-28):
S faktickou poznámkou sa hlási jedna poslankyňa. Uzatváram možnosť prihlásiť sa s faktickou? (Reakcia z pléna.) Pán poslanec Lipšic, máte procedurálny? Poprosím, pani poslankyni dáme faktickú, potom bude váš procedurálny. Nech sa páči, pani poslankyňa Šípošová.
Figeľ, Ján, podpredseda NR SR (2012-06-19):
Ďakujem pekne. Druhým písomne prihláseným do rozpravy je pán poslanec Martin Chren. Nech sa páči.
Bugár, Béla, podpredseda NR SR (2017-05-09):
Nie. Ešte raz, ak prečítate pozmeňujúci návrh, potom už nemôžte vystupovať. To je rokovací poriadok. (Reakcie z pléna.) To som sa snažil ako vám vysvetliť.
P. Paška, predseda NR SR: (2009-02-04):
Spravodajcom je pán poslanec Bačík. Máte slovo, pán poslanec.
Richter, Ján, minister práce, sociálnych vecí a rodiny SR (2017-03-21):
Ďakujem pekne za slovo, pán predsedajúci. Vážený pán predseda, vážené panie poslankyne, páni poslanci, hlavným účelom predloženého vládneho návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a zákon č. 417/2013 Z. z. o pomoci v hmotnej núdzi, je úprava podmienok vedenia uchádzačov o zamestnanie v evidencii uchádzačov o zamestnanie. Vychádzajúc z poznatkov z aplikačnej praxe, podstatou novelizácie zákona o službách zamestnanosti je dôsledná a účelom trhu práce zodpovedajúca úprava podmienok vykonávania zárobkovej činnosti uchádzačov o zamestnanie. Navrhuje sa obmedziť možnosť zárobkovej činnosti uchádzača o zamestnanie, a to z hľadiska druhu pracovnoprávneho vzťahu, jeho trvania a čiastočne aj z hľadiska vymedzenia zamestnávateľa, pre ktorého uchádzač o zamestnanie túto zárobkovú činnosť vykonáva. Súčasne sa zabezpečuje vyššia motivácia uchádzača o zamestnanie prijať a udržať si zamestnanie sprostredkované úradom práce. Za týmto účelom sa navrhuje časové obmedzenie možnosti opätovného zaradenia do evidencie uchádzačov o zamestnanie v prípade, že sa zamestnanie uchádzača sprostredkované úradom práce opakovane skončilo do jedného mesiaca od jeho vzniku. Upravujú sa tiež niektoré podmienky výkonu absolventskej praxe zabezpečujúce lepší prístup k získavaniu chýbajúcich odborných zručností a praktických skúseností, a to za účelom zvýšenia predpokladov pre prvý vstup uchádzača o zamestnanie na pracovný trh. Predmetom návrhu zákona je aj podpora zvýšenia mobility za prácou, zefektívnenie a zrýchlenie schvaľovania žiadostí o poskytnutie príspevku a úprava vykonávania kontroly dodržiavania liečebného režimu uchádzača o zamestnanie. Za týmto účelom sa navrhuje pokračovať v poskytovaní príspevku na dochádzku za prácou a príspevku na podporu mobility aj jej prípadne zmeny zamestnávateľa, doposiaľ v takomto prípade poskytovaného príspevku sa zastavilo. A pri oboch týchto príspevkoch sa skracuje doba pre ich opätovné poskytnutie z dvoch rokov na jeden rok. V čl. II sa navrhuje novelizovať zákon o pomoci v hmotnej núdzi s cieľom posilniť motiváciu dlhodobo nezamestnaných alebo dlhodobo neaktívnych osôb a udržať si zamestnanie. Navrhuje sa preto výraznejšia podpora súbehu poskytovania pomoci v hmotnej núdzi a príjmu z pracovného pomeru alebo obdobného pracovného vzťahu. V záujme účelného a efektívneho poskytovania pomoci v hmotnej núdzi sa navrhuje ustanoviť príjemcovi pomoci v hmotnej núdzi povinnosť doručiť úradu práce potvrdenie o pracovnej neschopnosti člena domácnosti, ako aj postih za nesplnenie tejto povinnosti. V nadväznosti na to sa dopĺňajú kompetencie úradu práce o možnosť kontroly dodržiavania liečebného režimu člena domácnosti. V prípade zníženia rozsahu povinnosti člena domácnosti vykonávať určité verejnoprospešné činnosti z dôvodu vykonávania inej závislej činnosti sa navrhuje prihliadať iba na skutočne vykonaný rozsah tejto činnosti.
Grausová, Natália, poslankyňa NR SR (2019-03-28):
Ďakujem za slovo. Pani Žitňanská, vy o cynizme a nálepkovaní máte najmenej čo hovoriť. Keď ste taká obhajkyňa práv žien, tak je to veľká škoda, že toto nehlásate slniečkarom a vítačom migrantov, ktorí schvaľujú nazvláčanie státisícov a miliónov moslimov do Európy a zavádzanie práva šaria. Takisto všetci slniečkari, ktorí v tejto parlamentnej sieni sú. Ďakujem.
Kollár, Boris, predseda NR SR (2023-03-28):
Ďakujem pekne za faktickú poznámku. Teraz vystúpi s faktickou pán poslanec Kočiš.
Janckulík, Igor, poslanec NR SR (2018-10-18):
Ďakujem za slovo, ja len veľmi kratučko. Určite tento návrh zákona nepodporím, lebo došlo by k navýšeniu cien v obchodných reťazcoch a máme bohaté skúsenosti, takže; som tiež obchodník, viem, ako to chodí, boli tu odvody pre väčšie firmy, zvýšili sa nám poistky zákonné, havarijné, takže určite to nepodporím. Ďakujem.
Kollár, Boris, predseda NR SR (2022-10-05):
Do rozpravy sa prihlásil pán poslanec Vons. (Reakcia z pléna.) Môžete ísť teraz. Dobre ospravedlňujem sa, takže len zaznamenajte pána poslanca Vonsa, že sa prihlásil do rozpravy s pozmeňovákom a potom v rozprave vystúpi pán poslane Dostál. Kolegovia, prosím vás pekne, máme načasovaný bod na štrnástu hodinu, tú ropu, ale mám informáciu, že ju nechajú prepadnúť, tak aby ste vedeli, že ďalej budeme pokračovať v tomto, tak aby ste boli prítomní. (Reakcia z pléna.) Nepríde predkladateľ, tým pádom to prepadne. A tým pádom nasleduje znova tento bod programu, tak preto vás upozorňujem, aby ste tu boli a nespoliehali sa na to, že príde minister Matovič a bude prerokovať tento program a vy tu nebudete, lebo automaticky jak to prepadne, hneď nastupuje tento bod. Neviem. (Prerušenie rokovania o 12.01 hodine.) (Pokračovanie rokovania o 14.00 hodine.)
B. Bugár, podpredseda NR SR: (2003-11-05):
Dávam slovo spoločnému spravodajcovi z výboru pre obranu a bezpečnosť poslancovi Jozefovi Šimkovi, aby informoval Národnú radu o výsledku prerokovania tohto vládneho návrhu zákona vo výboroch. Nech sa páči, pán spravodajca.
Simon, Zsolt, poslanec NR SR (2013-03-22):
Pani kolegyňa, dovoľte, aby som vás doplnil. Podľa mojich odhadov jedná sa o výmeru poľnohospodárskej pôdy, ktorá môže byť predmetom predaja a na úrovni okolo stotisíc hektárov.
V. Veteška, podpredseda NR SR: (2005-05-11):
J. Jaduš, poslanec: Vážený pán Mikloško, ak mal byť historický exkurz v úvode vášho vystúpenia základom pre logické vývody na záver, tak treba povedať, že ste sa už na začiatku mýlili. Európa v histórii nikdy nebola zjednocovaná. Bola vždy podmaňovaná – v prospech jedného na úkor všetkých ostatných. Na úkor slabých. A až teraz v tomto historickom okamihu je po prvýkrát v histórii, keď má Európa šancu byť skutočne zjednotená na základe rovnoprávnosti pre všetkých zúčastnených. A práve preto, aby sa neopakovalo obdobie možného podmanenia si slabých silnými, práve preto dnes tu rokujeme o Ústavnej zmluve, práve preto by sme si mali dať šancu do budúcnosti. A dovoľte mi, aby som pripomenul, že ak vaše postoje pri vzniku Slovenskej republiky pravdepodobne viedla neviera v schopnosť národa vládnuť si sám, tak nemali by ste túto historickú chybu opakovať a mali by ste si veriť dostatočne na to, aby ste sa pridali na stranu eurooptimistov, aby ste sa pridali na stranu tých, ktorí veria, že aj slovenský hlas môže plnohodnotne zaznieť v európskom kontexte. Ďakujem pekne.
V. Jánoš, poslanec: (2008-09-17):
Úvodom chcem zdôrazniť, že hlavným dôvodom vypracovania tohto návrhu zákona bola určitá snaha reagovať právnym predpisom na tú závažnú skutočnosť, že baníci dlhé roky patria práve do tej skupiny zamestnancov, ktorá sa štatisticky dožíva nižšieho veku ako ostatná časť populácie na Slovensku. Navrhovanou novelou zákona č. 98/1987 Zb. o osobitnom príspevku baníkom sa práve táto disproporcia sčasti vyvažuje, a to priznávaním osobitnej dávky baníkom v preddôchodkovom veku, ktorí odpracovali 15 rokov v podzemí hlbinných baní a dosiahli vek 55 rokov. To je tzv. osobitný príspevok baníkom. Uvedený príspevok bude mať formu osobitnej dávky za fyzické, duševné a iné opotrebenie osoby baníka. Na tomto mieste chcem takisto poznamenať, že napriek existencii splnomocňovacieho ustanovenia pre vládu neboli tieto nárokovateľné sumy už takmer 20 rokov zvyšované. Návrh novely o. i. mierne zvyšuje aj nároky tých, ktorí v dôsledku dosiahnutia najvyššej prípustnej expozície alebo pre ohrozenie chorobou z povolania z doterajšieho zamestnania v baníctve so stálym pracoviskom pod zemou v hlbinných baniach na území Slovenskej republiky prestali túto prácu vykonávať. Zvýšenie pre túto skupinu osôb je však výrazne nižšie, keďže ide o osoby, ktoré sú spôsobilé vykonávať inú alebo teda ľahšiu prácu. Okrem zvyšovania návrh novely zákona odstraňuje aj vývojom už prekonané pojmy a ustanovenia či ustanovenia odvolávajúce sa na dnes už zrušené právne predpisy. Návrh novely je vypracovaný v súlade so zásadou adresnosti, preto v § 3 a v § 5 ods. 2 sa vysporadúva aj s otázkou súbehu osobitného príspevku baníkom ako dávky za fyzické, duševné a iné opotrebenie osoby baníka s inými dávkami podľa zákona o sociálnom poistení. V nadväznosti na tento návrh zákona sa novelizuje takisto aj zákon č. 461/2003 Z. z. o sociálnom poistení v znení neskorších predpisov, a to tak, že ukladá Sociálnej poisťovni povinnosť poskytovať vyplácajúcej inštitúcii informácie potrebné na samotný proces posudzovania nároku na osobitný príspevok baníkom. Vážená pani podpredsedníčka, dámy kolegyne, páni kolegovia, týmto by som vás chcel požiadať, aby ste predložený návrh na vydanie zákona, ktorým sa mení zákon č. 98/1987 Zb. o osobitnom príspevku baníkom v znení neskorších predpisov a o doplnení zákona č. 461/2003 Z. z. o sociálnom poistení v znení neskorších predpisov, prerokovali a uzniesli sa na jeho prerokovaní v druhom čítaní. Veľmi pekne ďakujem za pozornosť.
K. Tóthová, poslankyňa: (2006-10-24):
Ďalej by som chcela vo svojom vystúpení nadviazať na informáciu, ktorú uviedol pán poslanec Madej a o ktorej všetci vieme, že novela Občianskeho súdneho konania, ktorú do parlamentu predložila bývalá vláda, skutočne zrušila súdny výkon rozhodnutia. Toto zrušenie súdneho výkonu rozhodnutia vo vzťahu vymáhania k výživnému, hlavne k náhradnému výživnému však absolútne nedoriešila, stavala sa úplne macošsky podľa hesla, ktoré razila počas svojej vlády, že vyplácanie náhradného výživného je podpora  pre nezodpovedných rodičov. Opätovne by som chcela uviesť, že ide o kardinálny omyl, pretože ak si prečítame Deklaráciu práv dieťaťa, dieťa má právo na primerané sociálne zabezpečenie a tieto dávky náhradného výživného nie sú prilepšením alebo zlepšením situácie rodičov, ale zabezpečením sociálneho práva dieťaťa, ktoré vyplýva z deklarácie práv. Ďalej toto stanovisko potvrdzuje úprava, že štát právom regresu je povinný, opakujem, je povinný od rodiča, ktorý si neplnil vyživovaciu povinnosť a kde došlo k náhradnému výživnému, je povinný vymáhať exekúciou nezaplatené finančné sumy, a to nielen vrátane istiny, ale aj na zaplatenie trov exekučného konania. Žiaľ, doposiaľ táto povinnosť je málo akcentovaná, myslím tým povinnosť štátu, preto bude treba, aby nová vládna garnitúra zintenzívnila aktivity aj na tomto poli. Ďalej by som chcela uviesť, že legislatívny návrh pána poslanca Madeja vlastne zapĺňa diery, ktoré bývalá legislatíva nechala. Ale tým istým dychom chcem zdôrazniť, že riešenie, ktoré je dneska pre matky, ktoré požadujú náhradné výživné, nie je dobré, sťažuje ich situáciu a voči právnemu stavu, aký bol uzákonený zákonom o náhradnom výživnom sa ich situácia oveľa, oveľa zhoršila. Samozrejme, predložená novela vylepšuje finančne situáciu tým, že jasne uvádza, že trovy exekučného konania platí štát. Osobne sa však domnievam, že pre štát je oveľa finančne náročnejšie platiť exekútorov pri vymáhaní náhradného výživného, ako keď to robili súdy. To je jedna poznámka. Druhá poznámka je, že matky to nesmierne zaťažuje, pretože predchádzajúce riešenie bolo oveľa ústretovejšie vo vzťahu k nim a oveľa jednoduchšie. Preto osobne som toho názoru, že bude potrebné sa vrátiť k stavu, ktorý bol pred prijatím Občianskeho súdneho poriadku, ktorý generálne odsunul všetky exekúcie na exekútorov a že vymáhanie náhradného výživného by mal robiť súd. To však nie je možné urobiť v rámci novely, ktorú predložil pán poslanec, to bude treba riešiť samostatne a, pánbohzaplať, že takúto novelu máme, aspoň matky to najboľavejšie, ktoré im bolo prichystané bývalou novelou Občianskeho súdneho konania a na čo ma upozornili viaceré matky vo svojich listoch, kde zúfalo opisovali svoju situáciu, sa vylepší. Preto ja osobne tento legislatívny návrh vrátane pozmeňujúceho návrhu, ktorý predniesla pani poslankyňa Laššáková s veľkou radosťou podporím. Ďakujem za pozornosť.
Pellegrini, Peter, predseda NR SR (2015-06-24):
Poprosím vás...
Glváč, Martin, podpredseda NR SR (2019-03-27):
Vážené pani poslankyne, vážení páni poslanci, pokračujeme v popoludňajšom rokovaní druhého dňa 43. schôdze Národnej rady Slovenskej republiky druhým čítaním o vládnom návrhu zákona, ktorým sa menia a dopĺňajú niektoré zákony v súvislosti s vystúpením Spojeného kráľovstva Veľkej Británie a Severného Írska z Európskej únie bez dohody , ktorý prerokúvame v skrátenom legislatívnom konaní. Vládny návrh zákona je pod tlačou 1398, výsledky rokovania výborov sú v tlači 1398a. Prosím podpredsedu vlády Slovenskej republiky pre investície a informatizáciu Richarda Rašiho, aby v zastúpení ministra zahraničných vecí a európskych záležitostí vládny návrh zákona odôvodnil. Nech sa páči, prajem vám veľa šťastia.
Kaščáková, Renáta, poslankyňa NR SR (2018-05-24):
Ďakujem veľmi pekne. Pán Hrnčiar, ja neviem úplne presne zreprodukovať, nevedela by som zreprodukovať, akým spôsobom ste obhajovali, kto, kedy, za čo predal aké pozemky, mesto, váš kamarát, neviem to zopakovať. Nezapamätala som si to z vášho, z vašej obhajoby, ale musím vám povedať, že to, ako ste vystupovali, tá forma na mňa zapôsobila tak, že si myslím, že ste urobili taktickú chybu. Lebo na jednej strane vyčítate pánovi Matovičovi nejaký jeho psychický stav, ale postavíte sa a idete sa na jeho základe jeho vystúpenia reagovať, obhajovať sa, vysvetľovať. Vy ste sa tam pre mňa ako nezainteresovaného človeka, ktorý až tak tým všetkým veciam dobre nerozumie, ste na mňa pôsobili ako malý chlapec zahnaný do kúta, ktorý sa má potrebu obhajovať. Prečo?
Hrnčiar, Andrej, podpredseda NR SR (2016-05-19):
Ďakujem. Končím možnosť nahlásiť sa s faktickými poznámkami. Na vystúpenie pána poslanca sú dve faktické poznámky. Nech sa páči, pán poslanec Viskupič.
M. Kondrót, poslanec: (2003-10-31):
Pán predsedajúci, dajte, prosím, hlasovať o bodoch 1 až  12 zo spoločnej správy spoločne s návrhom gestorského výboru uvedené body schváliť.
Horváth, Zoltán, poslanec NR SR (2010-09-09):
Ďakujem pekne za slovo. Vážený pán predsedajúci, vážené panie poslankyne, páni poslanci, dovoľte mi predniesť spoločnú správu výborov Národnej rady Slovenskej republiky. Výbor Národnej rady Slovenskej republiky pre sociálne veci ako gestorský výbor k vládnemu návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, podáva v súlade so zákonom o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky. Národná rada Slovenskej republiky uznesením č. 47 zo 7. septembra 2010 predložila predmetný návrh zákona na prerokovanie týmto výborom Národnej rady Slovenskej republiky: ústavnoprávnemu výboru, výboru pre financie a rozpočet, výboru pre verejnú správu a regionálny rozvoj a Výboru Národnej rady Slovenskej republiky pre sociálne veci. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu. Návrh zákona odporučili schváliť: ústavnoprávny výbor uznesením č. 30, výbor pre financie a rozpočet uznesením č. 27, výbor pre verejnú správu a regionálny rozvoj uznesením č. 21 a výbor pre sociálne veci uznesením č. 13 z 9. septembra. Výbory Národnej rady Slovenskej republiky, ktoré návrh zákona prerokovali, prijali 4 doplňujúce a pozmeňujúce návrhy, ktoré máte v spoločnej správe, čítať ich nebudem. Gestorský výbor na základe stanovísk výborov k uvedenému návrhu zákona odporúča Národnej rade Slovenskej republiky návrh zákona v znení schválených pozmeňujúcich návrhov schváliť. Gestorský výbor odporúča hlasovať o pozmeňujúcich návrhoch 1 až 4 uvedených v IV. časti tejto spoločnej správy spoločne so stanoviskom schváliť ich. Pán predsedajúci, skončil som, prosím, otvorte rozpravu.
Žitňanská, Jana, poslankyňa NR SR (2022-10-05):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Osuský, Peter, poslanec NR SR (2012-06-27):
Ďakujem pekne, pán predsedajúci. Samozrejme, tá podoba zákona neznamená, že keby sme ho dostali do druhého čítania, nemá doznať zmeny. Samozrejme, dá sa absolútne akceptovať rozdiel medzi olympijskou medailou a medailou paralympijskou a zo šachovej olympiády. Neviem, či viete, že existujú aj olympiády holubov. Ale nepochybne si myslím, že sa s tým zákonom dá pracovať. Nepochybne sám by som navrhol vyššiu vekovú hranicu. To všetko je pravda. Ale prvýkrát je vlastne reálne na pôde parlamentu urobený pokus o istý krok v ústrety tým, ktorí predsa čosi obetovali. A ak budeme hovoriť o diskriminácii, no dobre, je to pravda, že je to diskriminácia špeciálne, povedzme, v porovnaní s futbalom, ktorý na olympijských hrách nemá tie najvyššie parametre. Na druhej strane musím povedať, že neexistuje hokejový titul majstra sveta, ktorý sa rovná titulu českej zlatej medaily z olympiády v Nagane. To boli najväčšie doteraz hokejové majstrovstvá, aké kedy boli. Každoročné majstrovstvá sveta za neúčasti špičiek NHL je ťažké porovnať napr. s majstrovstvami sveta vo futbale, ktoré sú raz za štyri roky, pričom hrajú tam všetci, ktorí „perie majú“. Povedzme si otvorene, že na bežných majstrovstvách sveta v hokeji hrajú tí, ktorí ostali. Tí lepší tam nie sú. V zásade Nagano bolo dovtedy výnimkou, a preto zlato z Nagana je neporovnateľné so štyrmi inými titulmi spolu, to len tak na margo, historicky.
P. Frešo, poslanec: (2006-10-18):
To, čo sme tu aj ostatnými predrečníkmi bolo povedané, a to, čo sme tu počuli, bolo, že po tejto úprave príde vážnejšia úprava, vážna progresivita daní a vážny pokus zaviesť tu socializmus. To je to, o čom tu dnes rozprávame. Zatiaľ hovoríme jemne, lebo médiá by to nezniesli, ale o chvíľu budeme hovoriť tvrdšie, keď začne byť prázdna kasa a začneme ísť veľmi do hĺbky, pôjdeme veľmi na kosť a naozaj bude treba vysokú progresivitu, ktorá bude súvisieť nielen s bohatými, ale už bude súvisieť so strednou vrstvou a koniec koncov tento štát privedie tam, kde sme niekedy dávno začínali a čo sme nechceli. Myslím si, že o spravodlivosti rovnej dane nemôže byť reči. Okrem iného nám priniesla ten ekonomický rast, ktorému dneska sa tešíme. A myslím si, že hazardovať s týmto je veľmi nezodpovedné, akokoľvek to je jemné a ešte, nedajbože, sa spoliehať na to, že teraz, keď médiá to neznesú, tak ešte to počkáme, a tak to považujem za veľmi, veľmi vážny hazard a zvážil by som to na strane kolegov z koalície, či toto podporiť. Ďakujem pekne.
Kollár, Boris, poslanec NR SR (2020-02-25):
Ľubo, takéto trápne výhovorky za to, že si pomohol tejto strane SMER otvoriť túto schôdzu, mi pripadá ako ten vtip, ktorý, pán dôjde do reštaurácie, sadne si a omylom si špukne, proste si prdne. A zrazu začne hrkať, huf, huf, huf... (Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2017-04-07):
Pán poslanec Podmanický.
Paška, Pavol, poslanec NR SR (2011-07-07):
Čiže (Výkriky v sále.), pán minister, pán minister, ja si uvedomujem, že je to nepríjemná situácia... (Prerušenie vystúpenia predsedajúcim.)
Laššáková, Jana, podpredsedníčka NR SR (2015-02-03):
Ďakujem pekne, pani spravodajkyňa, zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky dvoch pánov poslancov. Pána poslanca Jána Mičovského a pána poslanca Mikuláša Hubu. Páni poslanci sa asi dohodli, takže prvý pôjde pán poslanec Mikuláš Huba a potom pán poslanec Ján Mičovský, ktorí sa písomne prihlásili do rozpravy. Nech sa páči, pán poslanec Huba, máte slovo.
J. Mikuš, poslanec: (2004-09-22):
Predseda Národnej rady Slovenskej republiky svojím rozhodnutím č. 787 z 1. júla 2004 pridelil informáciu o výsledkoch preskúmania všetkých majetkových prevodov, ako aj ďalších zmluvných vzťahov a tak ďalej, ktorú máme pod tlačou 768, Výboru Národnej rady Slovenskej republiky pre financie, rozpočet a menu a Výboru Národnej rady pre obranu a bezpečnosť. Uvedené výbory prerokovali predmetnú správu v stanovenom termíne. Gestorský výbor nedostal do začatia rokovania k informácii iné stanoviská poslancov Národnej rady. K predmetnej správe zaujali výbory nasledovné stanoviská. Obidva výbory doporučujú pre Národnú radu Slovenskej republiky správu zobrať na vedomie. Výbor Národnej rady pre financie, rozpočet a menu zároveň konštatoval, že Národná rada sa touto problematikou zaoberala trikrát a prijala k nej uznesenia č. 1943, č. 497 a č. 782 z roku 2002, 2003 a 2004 s tým, že do konca júna 2004 požiadala vládu Slovenskej republiky zabezpečiť preskúmanie všetkých majetkových prevodov, ako aj ďalších zmluvných vzťahov a finančných operácií, nebankových finančných subjektov na politické strany a politické hnutia v trestných konaniach v súvislosti s vyšetrovaním trestnej činnosti v nebankových subjektoch a vyčísliť finančné príjmy týchto subjektov z uvedených úkonov, ktoré môžu poškodzovať veriteľov, a vykonať ich rozporovanie a predložiť príslušnú správu Národnej rade. Gestorský výbor na základe stanovísk výborov k informácii o výsledkoch preskúmania všetkých majetkových prevodov a tak ďalej, ktorú máte ako tlač 768, odporúča Národnej rade Slovenskej republiky informáciu zobrať na vedomie. Vážený pán predsedajúci, môžete otvoriť rozpravu.
Glváč, Martin, podpredseda NR SR (2018-09-18):
Ďakujem. S faktickou poznámkou jedna poslankyňa. Končím možnosť prihlásiť sa. Pani poslankyňa Petrík, nech sa páči.
Zajac, Pavol, poslanec NR SR (2015-10-21):
Ďakujem obidvom kolegom, ktorí na mňa reagovali. Naozaj, kolegovi Hudackému, takto nehorázne peniaze, naše verejné spoločné peniaze vyhodené na jednu konferenciu naštvali aj tých samotných IT-čkárov, startupistov, ktorí odmietli na tú konferenciu prísť. A nakoniec tých startupistov tam bolo veľmi, veľmi málo. Ani pán predseda Pellegrini tam nakoniec nešiel, lebo si uvedomil, že na internete, na Facebooku sú ľudia oprávnene naštvaní, čo sa to deje s našimi spoločnými peniazmi. Keď ste spomenuli pána Šafárika, tak každý sa nejako voláme, aj ja s tým mám skúsenosti, ale uňho to asi naozaj sedí s tým, ako narábal s týmito peniazmi na túto konferenciu. A ja som veľmi rád, že ste si pozvali aj jeho a predpokladám, že aj ministra Hudáka na to, aby vysvetlili, ako k tomu mohlo dôjsť. Ale už dopredu viem, čo vám budú hovoriť: boli dodržané všetky zákony, zákon o verejnom obstarávaní, nikto nepodal žiadne námietky, súťaž prebehla v súlade so zákonom, bolo to skontrolované ÚVO-m a neviem kým ešte. Len ako sa hovorí, len pacient zomrel. To znamená, naše verejné financie odišli na konferenciu a prišlo tam pár ľudí. A pritom tam vystupovali svetové hviezdy za 60-tisíc eura honorár.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-07-07):
Ctená pani poslankyňa, úsilie vlády v oblasti, posledná veta za pani premiérku, úsilie vlády v oblasti posilňovania podpory rodín pokračuje a bude pokračovať. Aj preto je už v legislatívnom procese návrh na ďalšie zvýšenie materskej o ďalších 5 % a predĺženie obdobia jeho poberania o šesť týždňov. Ďakujem pekne.
Ďuriš Nicholsonová, Lucia, podpredsedníčka NR SR (2019-02-01):
Prerušujem rokovanie o tomto bode programu. Teraz pokračujeme prvým čítaním o návrhu poslancov Miroslava Beblavého, Viery Dubačovej, Jozefa Mihála a Simony Petrík na vydanie zákona, ktorým sa mení a dopĺňa zákon č. 125/2006 Z. z. o Inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. Návrh zákona má tlač 1229 a návrh na jeho pridelenie na prerokovanie výborom je v rozhodnutiach pod číslom 1279 a 1306. Návrh uvedie predkladateľ pán poslanec Beblavý. (Rokovanie o návrhu poslancov Národnej rady Slovenskej republiky Miroslava Beblavého, Viery Dubačovej, Jozefa Mihála a Simony Petrík na vydanie zákona, ktorým sa mení a dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 1229.)
P. Hrušovský, predseda NR SR: (2002-12-11):
(Hlasovanie.) 143 prítomných, 69 za návrh, 13 proti, 59 sa zdržalo, 2 nehlasovali. Návrh sme neschválili.
Susko, Boris, poslanec NR SR (2022-02-22):
Ďakujem, ďakujem pekne za slovo, pán predseda... (Prerušenie vystúpenia predsedajúcim.)
Kaník, Ľudovít, poslanec NR SR (2010-10-21):
Pán predsedajúci, prosím, dajte hlasovať o zákone ako celku s odporúčaním gestorského výboru schváliť.
P. Csáky, podpredseda vlády SR pre európsku integráciu, ľudské práva a menšiny: (2004-05-27):
Vážený pán predsedajúci, vážená Národná rada Slovenskej republiky, vážený pán poslanec, určite je vám známe, že po vstupe Slovenskej republiky do Európskej únie čerpanie z jednotlivých kapitol alebo z jednotlivých fondov je zodpovednosťou jednotlivých členov vlády podľa jednotlivých operačných programov. V tejto chvíli priamu zodpovednosť na základe ústavy a kompetenčného zákona majú aj v tejto oblasti členovia vlády. Ja monitorujem celý tento proces a rokujem priebežne so zodpovednými členmi vlády. Dnes napríklad som mal takéto rokovanie s pánom podpredsedom a ministrom hospodárstva Ruskom. Dal som pripraviť aj odhady čerpania na tento rok a zdá sa, že sa tam pohybujeme v rozmedzí 70 až 90 %, čo by nebolo zlé na prvý rok, vzhľadom na to, že sme vstúpili oneskorene do Európskej únie, predpokladalo sa pôvodne, že vstúpime 1. januára. Takže, vážený pán poslanec, chcem vás ubezpečiť, že sa venujeme tejto téme a ja mesačne, každý mesiac predkladám na rokovanie vlády vyhodnotenie celkovej situácie. Bude pre mňa cťou, ak jednu kópiu vám tiež môžem poslať potom v budúcnosti a, samozrejme, budeme sa venovať tejto téme postupne. Chcem ale upozorniť na to, že finančné prostriedky, ktoré máme elokované pre Slovenskú republiku cez štrukturálne fondy aj cez kohézny fond, máme vyčerpať do roku 2006, to znamená do decembra roku 2006. My sme sa už dohodli s jednotlivými ministrami, že ak by sa vytvorila situácia alebo vyvinula situácia na budúci rok, že v niektorých oblastiach by bolo čerpanie efektívnejšie a v niektorých oblastiach menej efektívne, alebo problematickejšie, som pripravený predložiť okolo júna, júla budúceho roka na rokovanie vlády korekciu týchto finančných prostriedkov. To znamená, z tých častí, z tých operačných programov, kde by sme mali mať problémy, presmerujeme finančné prostriedky do tých oblastí, kde budeme efektívnejší, aby sme práve nestratili finančné prostriedky. V tejto chvíli, vážený pán poslanec, toľko viem odpovedať na vašu otázku. Ďakujem pekne.
Bugár, Béla, podpredseda NR SR (2016-09-06):
Pán poslanec Rajtár.
Počiatek, Ján, minister dopravy, výstavby a regionálneho rozvoja SR (2015-06-16):
Ďakujem. Vážená pani predsedajúca, vážené dámy, vážení páni, návrh na zmenu a doplnenie zákona rieši niekoľko vecných úprav, a to najmä zavedenie možnosti podpory pre obstaranie nájomných bytov stavebnými úpravami bytov, ktoré mestá a obce získali prevodom z majetku štátu v správe Ministerstva obrany Slovenskej republiky, zadefinovanie pojmu kúpy nájomného bytu, ako aj doplnenie o spresnenie podmienok poskytnutia dotácie pri kúpe nájomných bytov, splnomocnenie pre Ministerstvo dopravy, výstavby a regionálneho rozvoja Slovenskej republiky ustanoviť vykonávacím predpisom výšku dotácie a výšku oprávnených nákladov v nadväznosti na vývoj cien stavebných výrobkov. Navrhované zmeny vychádzajú z aplikačnej praxe a zosúladenia niektorých postupov s podmienkami upravenými v Štátnom fonde rozvoja bývania. Ďakujem, skončil som.
Zajac, Pavol, poslanec NR SR (2015-04-16):
Vážený pán kolega Petrák, vždycky budem vykrikovať, a to je odkaz aj pre predsedu parlamentu, keď tu megaklamstvá budete používať. Megaklamstvá, ktoré vám niekto napísal na lístočky, a ani si to poriadne neviete naštudovať. V prvom rade, ak máte informáciu o tom, že u Jána Figeľa sa stretli podľa vášho vyjadrenia všetky stavebné firmy, kde ich Figeľ nútil dávať nejaké – podľa vás – nízke ceny, tak to je podľa mňa porušovanie zákona, marenie verejného obstarávania. To je trestný čin. Ak máte takéto informácie, preto som sa vás pýtal, že kedy sa tak udialo, tak podajte trestné oznámenie, buďte chlap a podajte trestné oznámenie, veď to je porušenie zákona toto, čo tu hovoríte, tak preto je to podľa mňa megaklamstvo, ktoré používate, a keď chcete hovoriť o nejakých zľavách na diaľniciach, tak si naštudujte, o ktorom úseku hovoríte, a či hovoríte o zľave alebo vytendrovanej cene oproti štátnej expertíze. Predpokladám, že ste hovorili o 41 %, ale nie zľave, ako vy ste hovorili, ale 41 % vytendrovanej cene v serióznej súťaži na úsek pri Martine. Pán kolega Petrák, na vedľajšom úseku minulého roku minister Počiatek podpísal zmluvu za 45 % oproti štátnej expertíze a povedal, že to je reálna cena, reálna zmluva. Idete aj jeho odvolávať, sa vás pýtam, ministra Počiatka? Tri roky tu sami vládnete, kauzy Váhostav, Doprastav, TTS Grade a ich okrádanie živnostníkov, je vaše maslo na hlave. Vy ste tu tri roky trestuhodne nič nerobili, všetky návrhy opozície ste odmietali. Tri roky tu mohol byť zákon o ochrane subdodávateľov. Šesťkrát ste to tu odmietli predniesť v Národnej rade, je to vaše maslo na hlave.
Glváč, Martin, podpredseda NR SR (2017-03-29):
Ďakujem. Vyhlasujem rozpravu za skončenú. Ešte, pán navrhovateľ, keby ste chceli dorozprávať? Tak nie. Nech sa páči. Spravodajca? Nie. Prerušujem rokovanie o tomto bode programu a pokračujeme v prerušenej rozprave v prvom čítaní o návrhu poslancov Galeka a Kiššovej na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach, tlač 422. Prosím pána poslanca Galeka, aby zaujal miesto určené pre navrhovateľov, a spravodajcu z výboru pre hospodárske záležitosti poslanca Miroslava Ivana, aby zaujal miesto určené pre spravodajcov. Do rozpravy je ešte ústne prihlásený poslanec Jozef Mihál, ktorému odovzdávam týmto slovo. Nech sa páči. (Pokračovanie v rokovaní o návrhu poslancov Národnej rady Slovenskej republiky Karola Galeka a Jany Kiššovej na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov , tlač 422.)
M. Číž, podpredseda NR SR: (2007-11-27):
Budeme pokračovať v druhom čítaní o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (tlač 425). Pán minister je už na mieste určenom pre navrhovateľa, ešte poprosím pána Bobríka, aby zaujal miesto pre spravodajcu, budeme pokračovať v rozprave. Do rozpravy sú ešte prihlásení páni poslanci Pataky a Valocký. Takže teraz odovzdávam slovo pánovi poslancovi Patakymu.
Žiga, Peter, podpredseda NRSR (2024-06-27):
Prezentujme sa a hlasujme. (Hlasovanie.) 142 prítomných, 119 za, 22 sa zdržalo, 1 nehlasoval. Konštatujem, že sme schválili vládny návrh novely zákona č. 323/2015 o finančných nástrojoch. Pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 330/1991 o pozemkových úpravách, tlač 367. Dávam slovo členovi výboru pre pôdohospodárstvo a životné prostredie poslancovi Jánovi Kvorkovi, aby hlasovanie uviedol. Nech sa páči. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa mení zákon č. 205/2023 Z. z. o zmene a doplnení niektorých zákonov v súvislosti s reformou stavebnej legislatívy v znení zákona č. 46/2024 Z. z. , tlač 367.)
A. Belousovová, podpredsedníčka NR SR: (2007-05-15):
Pán poslanec Pado bol jediný, ktorý sa prihlásil do rozpravy ústne. Preto vyhlasujem rozpravu za skončenú. A pýtam sa navrhovateľa, či chce k nej zaujať stanovisko. Nech sa páči.
P. Paška, predseda NR SR: (2008-07-02):
(Hlasovanie.) 141 prítomných, 120 za, 21 sa zdržalo. Tento návrh sme schválili.
Ďuriš Nicholsonová, Lucia, podpredsedníčka NR SR (2019-04-02):
Ďakujem pekne, pán spravodajca. Otváram všeobecnú rozpravu. Písomne sa neprihlásil nikto, máte možnosť prihlásiť sa ústne. Končím možnosť prihlásiť sa do rozpravy. Prihlásila sa pani poslankyňa Červeňáková, nech sa páči.
Zmajkovičová, Renáta, podpredsedníčka NR SR (2013-09-13):
Ďakujem, pán minister. Pán spravodajca, záverečné slovo? Nech sa páči.
V. Veteška, podpredseda NR SR: (2005-12-06):
Ako prvá vystúpi pani poslankyňa Tóthová.